Άγις Ταμπακόπουλος

Ο Άγις Ταμπακόπουλος (1892-18 Αυγούστου 1958) ήταν Έλληνας νομικός και πολιτικός, διδάκτορας του πανεπιστημίου του Γκέτινγκεν. Διετέλεσε βουλευτής, υπουργός και υπηρεσιακός πρωθυπουργός της Ελλάδας από τις 18-20 Απριλίου 1941 μετά την αυτοκτονία του Αλέξανδρου Κορυζή.

 Βιογραφικά στοιχεία 
Καταγόταν από οικογένεια στρατιωτικών και πολιτικών από την Βυτίνα, ΑρκαδίαςΑρκάδων Χρόνοι , Ιανουάριος 2010, Βιογραφικά στοιχεία, ανάκτηση 2-5-2013.. Άσκησε το επάγγελμα του δικηγόρου. Από τις 17 Απριλίου 1938 εως τις 18 Απριλίου 1941 διετέλεσε υπουργός δικαιοσύνης στην κυβέρνηση του Ιωάννη Μεταξά και του Αλέξανδρου Κορυζή 1941 (Ιανουάριος - Απρίλιος 1941).  Ως πρώτος τη τάξει υπουργός χρημάτισε και πρωθυπουργός μετά την αυτοκτονία του Κορυζή από τις 18 Απριλίου ως τις 20 Απριλίου 1941.

Το αρχείο του αποτελεί τη μοναδική πηγή για άντληση πληροφοριών ως προς την αρχική μορφή του κειμένου του Αστικού Κώδικα. Κατά τη θητεία του στο υπουργείο Δικαιοσύνης (στην κυβέρνηση του Ιωάννη Μεταξά) δημοσιεύτηκε ο Αστικός Κώδικας (επιμελήθηκε τη σύνταξή του από κοινού με το Γεώργιο Μπαλή) και ο Στρατιωτικός Ποινικός Κώδικας.

Υπήρξε ιδρυτής του Ελληνικού Ινστιτούτου Διεθνούς και Αλλοδαπού Δικαίου, των Παιδικών Δικαστηρίων και του Ταμείου Συντάξεων Συμβολαιογράφων, πρόεδρος του Δημοτικού Συμβουλίου Αθηνών, ταμείας του Δ.Σ. της Χριστιανικής Αρχαιολογικής Εταιρείας, αντιπρόεδρος της Ολυμπιακής Επιτροπής και του Ελληνικού Ερυθρού Σταυρού.

Μεταπολεμικά υπήρξε από τους πρωταγωνιστές και ένθερμος υποστηρικτής της ευρωπαϊκής ενοποίησης και ένας από τους στόχους του ήταν η ίδρυση ευρωπαϊκού δικαστηρίου για τα δικαιώματα του ανθρώπου. Ήταν ιδρυτής και γενικός γραμματέας του Ελληνικού Συνδέσμου για την Ευρωπαϊκή Συνεργασία (ΕΣΕΣ) και το 1949 ήταν αντιπρόσωπος της Ελλάδας στην πρώτη Σύνοδο του Συμβουλίου της Ευρώπης στο Στρασβούργο. Ήταν σύμβουλος επί της ιδρύσεως των ασφαλειών "Αστήρ"Το Βήμα, 20/8/1958, σελ.2.. Η σύζυγός του, Μαρία, διατήρησε το προσωπικό του αρχείο. 

Ο Άγις Ταμπακόπουλος ήταν ξάδερφος του διπλωμάτη Κωνσταντίνου Καρατζά (1889-1950) και του πρέσβη Νικόλαου Λέλη.

 Έργα 
Ιστορία της αποπερατώσεως του Εθνικού Κώδικος (1953)

 Εξωτερικοί σύνδεσμοι 
 συνοπτικό βιογραφικό σημείωμα από το ΕΛΙΑ (αρχικό αρχείο σε μορφή .rtf) [προσωρινά αποθηκευμένο]

Αναφορές

Κατηγορία:Έλληνες υπουργοί Δικαιοσύνης
Κατηγορία:Έλληνες δικηγόροι του 19ου αιώνα